DATUM: 2.4.2024

ZADEVA: ZAPISNIK 8. SEJE SVETA KRAJEVNE SKUPNOSTI RAVNICA

PRISOTNI ČLANI: Aleš Dugulin, Erika Podgornik Rijavec, Zoran Komel, Luka Dugulin, Maja Benko, Peter Belingar, Andraž Filipič.

Zapisnik vodi Aleš Dugulin.

Seja se prične ob 17.45 uri.

01. Predstavljen je dnevni red seje, zapisnik 7. seje, ter zapisnik 1. korespondenčne seje sveta KS Ravnica, na katere ni bilo pripomb in so soglasno potrjeni.

02. Svetniki so seznanjeni z izdanimi naročilnicami od št. 15 do 18- 2024 in odhodki po prejšnji seji. Na predstavljeno ni bilo pripomb in je soglasno potrjeno.

03. V točki smo sprejeli poročila o popravilu zunanje enote toplotne črpalke na domu krajanov, ki je bila poškodovana ob toči in katere financiranje je v celoti krito iz zavarovalnine.

Prav tako se je dobavilo in montiralo klime v gostinskem lokalu in mrliški vežici. Ta dela so potekala vezana na proračun KS 2024.

04. Seja se je nadaljevala z obiskom župana MONG in njegovih ožjih sodelavcev, kateri so predstavili delo občine, vezano na krajevne skupnosti. Še posebej so povdarili priprave na participativni proračun, s katerega sredstva bodo namenjena tudi razvoju našega podeželja.

Seznanili so nas tudi z namero MONG, ki bo v letu 2025 v sklopu 'EPK 2025', poskrbela za financiranje društev vezanih na kulturo.

Predstavniki sveta KS Ravnica pa so župana seznanili z nekaterimi potrebami in projekti, ki pestijo našo krajevno skupnost.

Tu gre predvsem za izgradnjo vodovoda v zaselkih Pri Peči in Gora ter širitev ceste v Podgozd, ki bi kot taka služila tudi varnemu kolesarskemu turizmu, ki povezuje mesto Nova Gorica s Trnovsko planoto.

V nadaljevanju nas je zanimalo, kaj nameravata občinska uprava in stanovanjski sklad občine, urediti v zvezi z že zastavljenim projektom za izgradnjo stanovanjskih stavb v Ravnici.

Še nekaj predlogov svetnikov je pozorno zabeležil podžupan Marko Tribušon in tako smo sejo zaključili.

Seja se je zaključila ob 20. uri.

 PREDSEDNIK SVETA KS RAVNICA

 ALEŠ DUGULIN